armvectores/hy_wikipedia_2023 huggingface dataset:
Մորի Օգայ

Մորի Օգայ (ճապ.՝ 森 鷗外 Մորի Օգայ, փետրվարի 17, 1862(1862-02-17), Ցուվանո - հուլիսի 8, 1922(1922-07-08), Տոկիո, Տոկիո, Ճապոնիա)՝ ճապոնացի գրող, քննադատ և թարգմանիչ։ Սովորել է Գերմանիայում (1884-1888-ական թվականներ), զինվորական բժիշկ մասնագիտությամբ։ Նրա անվան հետ են կապում Ճապոնիայում ռոմանտիզմի զարգացումը։ Գեղարվեստի կայսերական ակադեմիայի առաջին նախագահը (1919—1922-ական թվականներ), (այժմ Ճապոնիայի արվեստի ակադեմիա)։


== Ստեղծագործություններ ==


=== Ռոմանտիզմ ===
Պարուհի (ճապոներեն 舞姫) (1890 թ.)
Պղպջակներ ջրի վրա (ճապոներեն うたかたの記) (1890 թ.)
Ցրիչ(ճապոներեն 文づかひ) (1891 թ.)
Վայրի սագ (ճապոներեն 雁 Ган) (1911-1913-ական թթ.)


=== Պատմական հեքիաթներ ===
Օկիցու Յագոմանի մահասկզբի նամակ  (ճապոներեն 興津弥五右衛門の遺書 ) (1912 թ.)
Աբե գերդաստանը (ճապոներեն 阿部一族) (1913 թ.)


=== Թարգմանություններ ===
Օգայն ակտիվ թարգմանել է եվրոպական (առանձնապես գերմաներեն) վեպեր և երգեր, առաջին անգամ ճապոնացիներին ցուցադրվեց շատ եվրոպական գրականության գլուխգործոցներ։ Իր թարգմանություններով գերմաներենից Օգայը նշանակալիորեն հարստացրեց ճապոնական լեզուն և գրականությունը։

Հանս Քրիստիան Անդերսենի «Երգում է իմպրովիզատորը» վեպը Օգայի  թարգմանությամբ մինչև այժմ համարվում է գեղարվեստական գրականության  կատարյալ թարգմանություններից մեկը։ Նա աշխատել է դրա վրա մոտ 20 տարի։ Ճապոնիայում մինչև հիմա Անդերսենին գիտեն հենց այդ հայտնի վեպի շնորհիվ, այն ժամանակ, երբ Ռուսաստանում նա ավելի հայտնի էր հեքիաթներով։


== Ծանոթագրություններ ==


== Գրականություն ==
Иванова Г. Д. Мори Огай / Отв. ред. В. Н. Горегляд. -М. : Наука, 1982. -248 с. -(Писатели и учёные Востока).
Մանգո (հագուստեղեն)

Անվան այլ կիրառումների համար տե՛ս՝ Մանգո (այլ կիրառումներ)Պունտո Էֆ Էյ, Էս.Էլ. (Punto Fa,S.L.), որոնք վաճառվում են Մանգո (MANGO) բրենդի անվան տակ, հագուստի ձևավորման և արտադրման ընկերություն է, որը հիմնել են եղբայրներ Իսահակ Անդիկը և Նահման Անդիկը Բարսելոնայում 1984 թվականին։


== Պատմություն ==
Մանգոյի առաջին կայքը ստեղծվել է 1995 թվականին, իսկ արդեն 5 տարի հետո՝ 2000 թվականին այն բացել է իր առաջին առցանց խանութը։ Էյջ.Ի.-ն (H. E.) թողարկվում է Մանգոյի կողմից. տղամարդկանց հագուստի հավաքածու է։ Ստեղծվել է 2008 թվականին։
Մանգոն ունի շուրջ 8600 աշխատող, որոնցից 1850-ը աշխատում է "Հանգար Դիզայն Կենտրոնում" (Hangar Design Centre)և Բարսելոնայում գտնվող իր գլխավոր գրասենյակներում։ Չնայած որ Մանգոն հանդիսանում է իսպանական ընկերություն և ունի թվով ամենաշատ խանութները Իսպանիայում, հատկապես Մադրիդում, Իստանբուլում են գտնվում Մանգոյի ամենաշատ խանութները։
2011 աշուն հավաքածույից սկսած Մանգոյի մուսան է հանդիսանում մոդել Քեյթ Մոսսը։ Նա առաջին անգամ հայտնվեց մի տեսահոլովակում Թերրի Ռիչարդսոնի հետ, ով հանդիսանում է գովազդի ռեժիսորը։ Վերջերս Մոսսին փոխարինելու եկավ ավստրալիացի մոդել Միրանդա Քերրը։ 
2011 թվականի ապրիլին Աստուրիասի արքայադուստր Լետիցիան այցելեց ընկերության գլխավոր գրասենյակ՝ կրելով Մանգո զգեստ։ 2013 թվականի ապրիլի 24-ին Սավարում (Բանգլադեշ) գտնվող "Ռանա Պլազա" առևտրի կենտրոնի ութ հարկանի շենքը փլուզվեց։ Շուրջ 1129 մարդ մահացավ։ Շենքը պատկանում էր Սոհել Ռանային։ Այնտեղ էին գտնվում հագուստի մի շարք ֆաբրիկաներ, որտեղ աշխատում էին մոտավորապես 5000 մարդ, ինչպես նաև խանութներ և բանկեր։ Ֆաբրիկաներում արտադրում էին հագուստեղեն այնպիսի բրենդների համար, ինչպիսիք են՝ Բենեթոն Գրուպը, Կատոն, ԴրեսսԲարնը, Մանգոն, Մատալան և այլն։


== Դատավարություններ ==
2010 թվականին դատական հայց հարուցվեց ֆրանսիական մասնաճյուղի նկատմամբ Աննե-Սեսիլ Կուետիլի կողմից (Վելվետին բրենդի հիմնադիր)։ Նա պնդում էր, որ Մանգոն կրկնօրինակել է իր պայուսակների երկու տեսակը։ Չնայած ամեն ինչի նա կորցրեց դատական գործը։ Նրան տուգանեցին 6000 եվրո հօգուտ Մանգոյի։ Իր բլոգում Կուետիլին գրում է, որ ցանկանում է հայց ներկայացնել։ Մի շարք բլոգերների զարմացրել էր դատավորի վճիռը. նրանք ասում էին, որ այն անարդար էր։ Մանգոն այս ամենին պատասխանեց ֆեյսբուքյան իր պաշտոնական էջում և Կուետիլինի բլոգում։


== Ծանոթագրություններ ==

Մանգո
Մանգո հագուստներ
Չերանգա (Սունայի վտակ)

Չերանգա (ռուս.՝ Черанга), գետ Ռուսաստանում, հոսում է Կարելական ինքնավար հանրապետությունում և Կոնդոպոժսկի շրջանում։ Գետաբերանը տեղակայված է Սունա գետի աջ ափին՝ 92 կմ հեռավորության վրա։ Գետի երկարությունը 6 կմ է, ավազանի տարածքը 274 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100212102000015239
Հիդրոլոգիական ուսումնասիրությունների կոդը - 102001523
Ավազանի կոդը - 01.04.01.002
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վեզիր

Վեզիր (արաբերեն وزير‎‎, «նախարար», պահլավերեն vih’r, վճռող), մուսուլմանական պետություններում նախարարի և բարձրաստիճան պաշտոնյաների տիտղոս, քաղաքական և ռազմական վարչության գլուխը։
Վեզիր բառը ծագում է պահլավերեն վիչիր (վճի՞ռ) բառից, որ նշանակում է «անձ, որը որոշում է»։ Օրինակ, Օսմանյան կայսրությունում վեզիրը վարչության ղեկավարն էր, հրապարակում էր սուլթանի հրամանագրերը, ստորագրում հաշտության պայմանագրեր։
Իսլամադավան երկրների մեծ մասում զինվորական և քաղաքացիական բարձրագույն աստիճանավորներին տրվող տիտղոս։


== Օսմանյան կայսրությունում ==
Օսմանյան կայսրությունում վեզիրի տիտղոս ստանում էին բարձրաստիճան պալատականներն ու նահանգապետները։ Մեծ վեզիրը (վեզիրի ազամ կամ սադրազամ) երկրի փաստացի ղեկավարն էր, պատերազմի ժամանակ համարվում էր բանակի գերագույն հրամանատարը, տնօրինում էր երկրի ֆինանսական և դատական գործերը, սուլթանի անունից հրապարակում հրովարտակներ, կնքում դաշնագրեր։
1876 թվականի թուրքական սահմանադրությամբ մեծ վեզիրը գլխավորում էր մինիստրների խորհուրդը։
Վեզիրի պաշտոնը Թուրքիայում վերացավ 1922 թվականին՝ հանրապետության հաստատումով։


== Ծանոթագրություններ ==
Arrows A21

Բոլիդ Arrows A21 (անգլ.՝ Arrows A21), Սերխիո Ռինլանդի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 2000 թվականի մրցարշավին մասնակցելու համար։


== Ծանոթագրություններ ==
Յասնայա Պոլյանա (գյուղ, Մոսկալենսկի շրջան)

Անվան այլ կիրառումների համար տե՛ս՝ Յասնայա ՊոլյանաՅասնայա Պոլյանա (ռուս.՝ Ясная Поляна), գյուղ Ռուսաստանի Օմսկի մարզի Մոսկալենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նահապետ Ասատրյան

Նահապետ Արտակի Ասատրյան (1982 - 2015), հայ զինվորական, պայմանագրային զինծառայող, զոհվել է Քարվաճառի ուղղությամբ հակառակորդի դիվերսիոն հետախուզական ներթափանցման փորձի ժամանակ։


== Կենսագրություն ==
Հունվարի 20-ին լույս 21-ի գիշերը՝ ժամը 03։00-ի սահմաններում ղարաբաղա-ադրբեջանական հակամարտ զորքերի շփման գծի Քարվաճառի ուղղությամբ հակառակորդի հերթական դիվերսիոն հետախուզական ներթափանցման փորձի ժամանակ զոհված հայ պայմանագրային զինծառայող։
33-ամյա Նահապետ Ասատրյանն Արագածոտնի մարզի նախկին Ապարանի շրջանի Լուսագյուղ համայնքից էր, ամուսնացած էր, 3 երեխա ուներ։ Երեխաները անչափահաս են, իսկ ամենափոքրը լույս աշխարհ է եկել ամիսներ առաջ՝ սրտի հիվանդությամբ։ Նահապետ Ասատրյանը հետմահու պարգևատրվել է Մարտական ծառայության մեդալով։


== Ծանոթագրություններ ==


== Արտաքին հղումներ ==
Խաղաղ երկիր ունենալու գինը(չաշխատող հղում)
Նոլե (կանտոն)

Անվան այլ կիրառումների համար տե՛ս՝ Նոլե (այլ կիրառումներ)Նոլե (ֆր.՝ Nolay), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Բոն օկրուգի մեջ։ Համաձայն 2006 թվականի մարդահամարի կանտոնի բնակչությունը 6333 մարդ էր։Կանտոնի համարը 2123 է։ Կանտոնում կա 17 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Գրիգոր (մանրանկարիչ, 13-րդ դար)

Անվան այլ կիրառումների համար տե՛ս՝ Գրիգոր (մանրանկարիչ) (այլ կիրառումներ)Գրիգոր (անհայտ - անհայտ), XIII դարի հայ մանրանկարիչ։ Կենսագրական տվյալներ չեն պահպանվել։ 1232 թվականին նկարազարդել է մի ձեռագիր (Մեսրոպ Մաշտոցի անվան Մատենադարան № 2743), որ հայտնի է «Թարգմանչաց Ավետարան» անունով (Արցախի թարգմանչաց վանքում պահվելու պատճառով)։ Ձեռագիրն իր մանրանկարների գեղանկարչական արտակարգ արժանիքներով հանդիսանում է հայկական միջնադարյան մանրանկարչության գլուխգործոցներից մեկը։ Նկարչի վարպետությունը արտահայտվել է գունային անկրկնելի լուծումների մեջ։ Հագեցած և հարուստ ներկապնակի միջոցով, ինչպես և պատկերված անձանց հոգեկանը բացահայտելով՝ Գրիգորը ստեղծել է դրամատիկական լարվածությամբ օժտված հորինվածքներ, յուրովի արտացոլել ժամանակաշրջանին բնորոշ ընդհանուր տրամադրությունը, երբ երկրին սպառնում էր նոր զավթիչների՝ թաթարմոնղոլների արշավանքը։ Հատկանշական է, որ անգամ տոնական շարքի մեջ ամենաուրախ՝ «Ավետման» տեսարանը ևս լի է դրամատիզմով։ Հորինվածքների թե՛ գծային, թե՝ գունային լուծումները ենթարկված են երկիմասաային բացահայտման։ Առավել հաջողված են «Խորհրդավոր ընթրիք», «Դժոխքի ավերում» և «Ավետումն» տեսարանները։ Մեծ վարպետությամբ են կատարված նաև մատյանի զարդանկարները՝ խորաններ, անվանաթերթեր, լուսանցազարդեր, զարդագրեր։ Հայտնի զարդաձևերի հետ մեկտեղ նկարիչը ստեղծել է նոր տարբերակներ։ Խորաններից մեկի մեջ կարդացվում է ծաղկողի անունը։


== Ծանոթագրություններ ==
Աստրիկ (գազի հանքավայր)

Աստրիկ (անգլ.՝ Asterix), նորվեգական գազի հանքավայր, որը տեղակայված է Ատլանտյան օվկիանոսում՝ Սանդենսոնից 345 կմ հեռու, ծովի մակարդակից 1 360 մ ցածր։ Շահագործվում է 2009 թ.-ից։
Գազի առաջացումը տեղի է ունեցել մելային ժամանակաշրջանում։ Հանքավայրը շահագործող ընկերության ներկայացուցչի ասելով՝ Աստրիկում առկա է 16 միլիարդ մ³ (մոտ 100 միլիոն բարել) ապացուցված գազի պաշարներ։
Հանքավայրը շահագործում է StatoilHydro ընկերությունը, որին պատկանում է հանքավայրի շահագործման թույլտվության բաժնեմասի 70 %-ը։ 20 %-ը պատկանում է Petoro ընկերությանը, իսկ 10 %-ը՝ Royal Dutch Shell-ին։


== Ծանոթագրություններ ==


== Արտաքին հղումներ ==
StatoilHydro հայտնաբերել է գազի խոշոր պաշար Նորվեգական ծովում:(չաշխատող հղում) (ռուսերեն)
Նորվեգիայում բացվել է գազի նոր հանքավայր: Archived 2016-03-05 at the Wayback Machine. (ռուսերեն)
Դիեսմա

Դիեսմա (իսպ.՝ Diezma), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Գվադիկս շրջանում։ Տարածքը կազմում է 41,94 կմ2։ Բնակչությունը՝ 786 մարդ (2010 թվականի տվյալներով)։
Զախարովկա (գյուղ, Վոլոսովսկի շրջան)

Անվան այլ կիրառումների համար տե՛ս՝ ԶախարովկաԶախարովկա (ռուս.՝ Захаровка), գյուղ Ռուսաստանի Լիպեցկի մարզի Վոլոսովսկի շրջանի կազմում։
Բնակչությունը 2009 թվականին գրանցված տվյալներով կազմում էր 660 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արշակավան

Արշակավան, պատմական քաղաք Մեծ Հայքի Այրարատ նահանգի Կոգովիտ գավառում «ի թիկնաց լերինն Մասեաց», հնում գործող Թավրիզ - Դարոյնք - Կարին (Էրզրում), Տրապիզոն քարավանային տարանցիկ ճանապարհի վրա (այժմ Թուրքիայի տարածքում)։ Հիմնադրվել է Արշակ Բ արքայի կողմից 350-ական թթ.։ Քաղաքը բնակեցնելու համար Արշակ Բ հրովարտակ արձակեց, որի համաձայն այնտեղ կարող էին ապաստան գտնել տերերից փախած ծառաները, պարտապանները, օրինազանցները և բոլոր նրանք, ովքեր ենթակա են հետապնդման ու հալածանքի։ Քաղաքում բնակվողներին տրվեցին արտոնություններ՝ ինչի հետևանքով այն սկսվեց արագորեն համալրվել բնակչությամբ, հատկապես շրջակա գավառներից։ Ըստ հայ պատմիչ Փավստոս Բյուզանդի չափազանցված տվյալների քաղաքն ունեցել է 20,000 ծուխ։ Քաղաքում կառուցվում է արքայի ապարանքը, սկսվում է մայր եկեղեցու շինարարությունը։
Թադևոս Հակոբյանի կարծիքով, «նոր մայրաքաղաքի հիմնադրմամբ Հայոց արքան ձգտում էր
ա) նրա բնակչությանը որոշ արտոնություններ տալով նախարարների դեմ մղվող պայքարում նրան դարձնել իր հենարանը
բ) նախարարներին ենթակա շինականների հաշվին մեծացնել պետական հարկատու բնակիչների թիվը
գ) շինականներին ու «ծառաներին» տրվող արտոնություններն օգտագործել սուր բնույթ ստացած դասակարգային ներհակություններն առժամանակ մեղմացնելու համար»։
Արշակավանի բնակեցման եղանակը չէր կարող դուր գալ հայ նախարարներին և, հատկապես, նրանց, որոնց տիրություներն անմիջականորեն սահմանակից էին քաղաքին։ Դժգոհ էր Արշակավանի հիմնադրումից և հոգևորականությունը՝ Ներսես Ա Մեծ կաթողիկոսի գլխավորությամբ, որին հատկապես մտահոգում էին քաղաքում տիրող ազատ բարքերը։
Արշակավանի մասին պատմող հայ պատմիչներ Փավստոս Բյուզանդը և Մովսես Խորենացին իրար հակասող տեղեկություններ են տալիս Արշակավանի կործանման մասին։ Ըստ Բյուզանդի Արշակավանը բնակչությունից դատարկվել է Աստծո կողմից, որպես պատիժ ուղարկված համաճարակի հետևանքով։ Պատմահոր վկայությամբ, սակայն, քաղաքը ոչնչացրել են ըմբոստ նախարարների միացյալ ուժերը։


== Հղումներ ==


== Արտաքին հղումներ ==
Արշակավանի մասին Թադևոս Հակոբյանի «Պատմական Հայաստանի քաղաքները» գրքում
Եգոր Վագներ

Եգոր Եգորովիչ Վագներ (ռուս.՝ Егор Егорович Вагнер, դեկտեմբերի 9, 1849(1849-12-09) կամ 1849, Կազան, Կազանի գավար, Կազանի գուբերնիա, Ռուսական կայսրություն - նոյեմբերի 27, 1903(1903-11-27) կամ 1903, Վարշավա, Վարշավայի նահանգ, Ռուսական կայսրություն), ռուս քիմիկոս-օրգանիկ։


== Կենսագրություն ==
1874 թվականին ավարտել է Կազանի համալսարանը։ 1875 թվականից աշխատել է Ա․ Բոսուերովի, 1876 թվականից՝ Ն․ Մենշուտկինի հետ։ 1882 թվականից եղել է Նովոալեքսանդրյան գյուղատնտեսության ինստիտուտի քիմիայի ամբիոնի, 1886 թվականից՝ Վարշավայի համալսարանի պրոֆեսոր։ Ուսումնասիրել է տերպենների կառուցվածքը, մշակել ոչ սահմանային օրգանական միացությունների կառուցվածքի որոշման մեթոդ (Վագների ռեակցիա)։ Բացահայտել է կամֆենային վերախմբավորումը (Վագներ-Մեյերվեյնի վերախմբավորում)։


== Ծանոթագրություններ ==
Ալմալի (Դերջանի գավառ)

Անվան այլ կիրառումների համար տե՛ս՝ Ալմալի (այլ կիրառումներ)Ալմալի, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Մամախաթուն քաղաքից հարավ-արևելք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բեոմոնտ պալատ

Բեոմոնտ պալատը գտնվում է Օքսֆորդի հյուսիսում։ Այն կառուցվել է Հենրի Առաջինի կողմից մոտ 1130 թվականին և ծառայում էր որպես թագավորական պալատ, քանի որ այն հարմար էր և մոտ արքայական որսորդական տանը` Վուդստոկին (այժմյան Բլենիմյան պալատի պուրակի մի մասը)։ Դրա մասին առաջին արձանագրությունը կարելի է տեսնել Օքսֆորդի Բեոմոնտ փողոցում։ Այն տեղադրված էր փողոցի հյուսիսային մասում գտնվող սյան վրա՝ Ուոլտոն փողոցի մոտ, իսկ քարի վրա հետևյալ արձանագրությունը․ «Այս տարածքում է գտնվել թագավորական տունը, որը հետագայում հայտնի կդառնա որպես Բեոմոնյան պալատ։ Այստեղ է ծնվել Ռիչարդ առաջին թագավորը 1157 թվականին և Ջոն թագավորը 1167 թվականին»։ «Թագավորական տունը» նույն ինքը պալատն էր իր շրջակայքով։ 1133 թվականին Հենրի Առաջինը Նովա Աուլայում՝ Բեոմոնտի իր «նոր սրահում» մեծ շուքով նշեց Զատիկը և իր թոռան՝ Հենրի երկրորդի ծնունդը։

Էդուարդ Առաջինը վերջին թագավորն էր, ով ապրել է Բեոմոնտ պալատում, իսկ 1275 թվականին նա տվեց այն իտալացի փաստաբան Ֆրանչեսկո Ասորսիին, ով այնտեղ դիվանագիտական առաքելություններ էր իրականացնում։ Երբ Էդուրադ Երկրորդը պարտություն կրեց Բանդոկբորնի ճակատամարտում, ասում են, որ կանչել է Մարիամ Աստվածածնին և խոստացել է վերակառուցել Կարմելիտների (Սպիտակ փեշեր) վանքը, եթե կարողանա ապահով փախչել։ Իր խոստումը կատարելով, 1318 թվականին նա վերականգնել է Բոմանոնյան պալատը՝ վերանվանելով Կարմելիտների անունով։ 1318 թվականին Ջոն Դեյրասը կռիվ սկսեց պալատի համար, նա ինքնակոչ էր, ով պնդում էր, որ ինքը Անգլիայի օրինական թագավորն է և պալատը իր սեփականությունն է։ Ի վերջո Ջոն Դեյդրասը մահապատժի ենթարկվեց խռովություն բարձրացնելու համար։ Երբ Սպիտակ Կուսակրոնները փախան Ռեֆորմացիայի ժամանակ, շինության մի մասը քանդվեց, իսկ քարերը վերօգտագործվեցին Քրիստոսի եկեղեցու և Սուրբ Ջոն վարժարանի շինարարության ժամանակ։  «1878» փորագիր արձանագրությունը վկայում է Բեոմոնտ պալատի մնացորդների մասին, իսկ վերջինս ոչնչացվել է 1829 թվականին։


== Ծանոթագրություններ ==


== Արտաքին հղումներ ==
Օքսֆորդյան արձանագրություններ Archived 2005-11-08 at the Wayback Machine.
Քիր ու Ախպեր ամրոց

«Քիր ու Ախպեր» ամրոց («Աղջիկ-տղի» բերդ, «Քույր-եղբոր» բերդ), ամրոց Լոռու մարզի Ձորագյուղ գյուղում։ Ընդգրկված է Ձորագյուղի պատմության և մշակույթի անշարժ հուշարձանների ցանկում։


== Պատմություն ==
«Քիր ու Ախպեր» ամրոցը գտնվում է Ձորագյուղ գյուղից հյուսիս, Ձորագետի էլեկտրակայանի մոտ, Ձորագետի աջ և ձախ ափերին, 2 ժայռերի կատարների վրա։ Թեև թվագրվում է 10-13-րդ դարեր, սակայն որպես դիտակետ-ամրոց ծառայել է դեռևս հնագույն ժամանակներից։ Ամրոցի տարածքից հսկվել են կիրճի եզրերով անցնող ճանապարհներն ու գետը։ Գտնվում է ավերակ վիճակում։ Ժայռերի վրա երևում են բերդապարսպի շարվածքի մնացորդներ։
Տեղանքն ուսումնասիրված չէ։
Ամրոցի անվանման հետ կապված կա մի ավանդազրույց, որը պատմում է իշխանական ծագում ունեցող երիտասարդի և նրա քրոջ մասին, ովքեր իրենց ռազմական կարողությունները ստուգելու համար ժայռերի բարձր գագաթներին կառուցել են ամրոցներ և մենամարտել իրար հետ՝ ցուցադրելով զենքերի օգտագործման իրենց հմտությունները։


== Ծանոթագրություններ ==
Բոզկուրտ (այլ կիրառումներ)

Բոզկուրտ, կարող է վերաբերել՝

Բոզկուրտ - թուրքական երիտասարդական ազգայնական կազմակերպություն
Բոզքուրթ - քաղաք և շրջան Թուրքիայի Քասթամոնուի մարզում, Սև ծովի ափին
Վիյան Փեյման

Վիյան Փեյման (, Մակու, Արևմտյան Ադրբեջան, Իրան - ապրիլի 6, 2015(2015-04-06), Ռաս ալ-Այն, Ռաս ալ-Այնի շրջան, ծնյալ Գյուլստան Թալի Ցինգանլո), քուրդ երգչուհի և Կանանց ինքնապաշտպանական ջոկատներից մեկի (Yekîneyên Parastina Jin - YPJ) մարտիկ։ 2015 թվականին զոհվել է Սիրիայում Իրաքի և Լևանտի իսլամական պետության (ԻԼԻՊ ) ահաբեկիչների դեմ մարտնչելիս։


== Կենսագրություն ==
Ծնվել է Իրանի Մակու քաղաքում։ Սիրիայում քաղաքացիական պատերազմի սկսվելուց առաջ աշխատել է որպես ուսուցչուհի և, բացի այդ, քրդական ժողովրդական երաժշտության ոճով երգեր է հորինել ու կատարել։ Համբավվել է որպես dengbêj՝ ժողովրդական երգիչ և ասացող, ով գովերգել է քուրդ ժողովրդի պայքարը իսլամական պետության դեմ Ռոջավայում տեղի ունեցած բախումների ժամանակ և այդ պայքարում ընկած մարտիկներին։
Մարտերի մասնակցելիս Վիյանը երկու անգամ վիրավորվել է և երկու անգամն էլ բուժվելուց հետո վերադարձել է մարտադաշտ, շարունակել պայքարը։ NBC News-ի թղթակցին նա ասել է, որ ինքը մարտնչել է Կոբանեի մերձակայքում՝ հանուն Մերձավոր Արևելքի կանանց ազատ ապրելու իրավունքի։ «Մենք կանգնած ենք այստեղ և տղամարդկանց հավասար մարտնչում ենք Մերձավոր Արևելքում, որտեղ կանանց ավանդաբար թերագնահատում են՝ համարելով ոչ լիարժեք մարդ։ Մենք կանգնած ենք այստեղ՝ որպես մեր տարածաշրջանի բոլոր կանանց ուժի խորհրդանիշ»։
Վիյան Փեյմանը զոհվել է Իսլամական պետության դեմ մղված կռիվներից մեկում 2015 թվականի ապրիլի 6-ին. Սիրիա-թուրքական սահմանի մոտ գտնվող Սերե Քանիե քաղաքի մերձակայքում։ Նրա աճյունը հողին են հանձնելԴերբեսի քաղաքի նահատակաց գերեզմանատանը, որը կրում է Շեհիդ Ռուստեմ Քուդիի անունը։ Աշխարհի տարբեր ծայրերում ապրող բազմաթիվ արվեստագետներ Վիյան Փեյմանին նվիրված երկեր են ստեղծել։ Քուրդ երաժիշտ Շահրիյար Ջամշիդին նրա հիշատակին է ձոնել 2020 թվականին թողարկած My Sunset-Land ROJAVA ալբոմում ընդգրկած «Viyan» կոմպոզիցիան, որտեղ գովերգում է իրանցի քուրդ երգչուհուն, ով համարձակվել է ընդվզել նաև Իրանում կին արվեստագետների գործունեությունը սահմանափակող օրենքների դեմ


== Ծանոթագրություններ ==


== Աղբյուրներ ==
Վիյան Փեյմանը երգում է Քոբանիում
Ախպերներ

Ախպերներ, Ագպերերա, Աղփերերա, լեռնագագաթ Հայաստանի Վայոց ձորի մարզում, Մարտիրոս գյուղից մոտ 10 կմ արևմուտք, Հորադիս գյուղից 3 կմ հարավ-արևելք։


== Ծանոթագրություններ ==
Էդվարդ Սաքսոն

Էդվարդ Բրեդլի Սաքսոն (անգլ.՝ Edward Saxon, նոյեմբերի 17, 1956(1956-11-17), Սենթ Լուիս, Միսսուրի, ԱՄՆ), ամերիկացի կինոպրոդյուսեր։


== Վաղ կյանք ==
Սաքսոնը ծնվել և մեծացել է Միսսուրի նահանգի Սենթ Լուիսում, 1972-1976 թվականներին սովորել է Քիրքվուդի միջնակարգ դպրոցում, 1976- 1980 թվականներին՝ ՄաքԳիլի համալսարանում։ Վերոնիկա Բրեյդայի և Պիտեր Գրոսմանի հետ հիմնադրել է Tuesday Night Cafe թատրոնը, ընկերությունը մինչև օրս աշխատում է։ Սաքսոնը խաղացել է բազմաթիվ պիեսներում, որը հայտնի է Մաքգիլի «Կարմիր-սպիտակ» բեմադրությամբ։ Նա նաև հիմնադրել է  Dick-up circle ռադիո կատակերգական թատերախումբը։
Այնուհետև նա սովորել է ամերիկյան կինո-հեռուստատեսության դպրոցում՝ Փիթեր Սթարկի պրոդյուսերական ծրագրում։


== Ֆիլմագրություն ==


=== Պրոդյուսերական գործունեություն ===
Լուսավորյալ (2011)
Մեր ընտանեկան հարսանիքը (2010)
Ճանապարհին (2009)
Ֆասթֆուդի ազգը (2006)
Հարմարվողականություն (2002)
Չարլիի Ճշմարտությունը (2002)
Օպորտունիստներ (2000)
Սիրելի (1998)
Հիչքոքի խանութի ցուցափեղկը (1998)
Մետրո։ Մետրոյի պատմությունները (1997 Հեռուստատեսությունում) (TV)
Ուլի Ոսկի (1997)
Մանդելա (1996)
Ինչ Եք Անում (1996)
Սատանան կապույտ հագուստով (1995)
Մեկ ոտքը բանանի կեղևի վրա, մյուսը գերեզմանի մեջ գաղտնիքներ Դոլլի Մեդիսոնի սենյակից (1994)
Ֆիլադելֆիա (1993)
Կուզեն Բոբի (1992)
Կանայք և տղամարդիկ 2. սիրո մեջ կանոններ չկան (1991) (TV)
Գառնուկների լռությունը (1991)
Մայամի Բլյուզ (1990)
Ամուսնացած է մաֆիայի հետ (1988)
Հաիթին երազում է ժողովրդավարության մասին (1988) (TV)
Ինչ-որ վայրի բան (1986)


=== Դերասանական գործունեություն ===
Սկաուտի պատիվը (1999)
Սիրելի (1998)
Ռեֆը (1994)
Կանայք և տղամարդիկ 2 սիրո մեջ կանոններ չկան (1991) (TV)
Մայամի Բլյուզ (1990)
Ինչ-որ վայրի բան  (1986)


== Ծանոթագրություններ ==


== Արտաքին հղումներ ==
Էդվարդ Սաքսոնի պրոդյուսերական գործունեությունը Archived 2007-09-28 at the Wayback Machine.
Էդվարդ Սաքսոն (անգլ.) Internet Movie Database կայքում
Բոբրիկ (գյուղ, Նեժինի շրջան)

Անվան այլ կիրառումների համար տե՛ս՝ ԲոբրիկԲոբրիկ (ուկրաիներեն՝ Бобрик), գյուղ Ուկրաինայի Չեռնիգովի մարզի Նեժինի շրջանում։ Հիմնադրվել է 1600 թվականին։
Չճշտված տվյալներով Բոբրիկ գյուղում բնակվում էր 404 մարդ։ Բնակչության խտությունը կազմում էր 283,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ազնվասարեկ

Ազնվասարեկ (լատ.՝ Carduelis spinus), սերինոսների ընտանիքի թռչուն։ Ձմեռող է, հազվագյուտ։


== Արտաքին կառուցվածք ==
Մարմնի երկարությունը 12 սմ է, թևերի բացվածքը՝ 20-23 սմ, կենդանի զանգվածը 12-14 գ։ Թևերը սև են՝ 2 դեղին շերտերով։ Պոչի եզրային փետուրների հիմքը դեղին հատվածներով է։ Արուի կզակը և թասակը սև են, մեջքը՝ կանաչ, ներքնապոչը՝ սպիտակավուն։ Էգն ավելի խամրած ու խայտավոր է, արուին բնորոշ սև կզակն ու թասակը բացակայում են։ Ձմռանը հանդիպում է փոքր խմբերով (2-3 թռչուն)։ Սովորաբար աղմկոտ է, կերակրվելու համար նստում է ծառի ճյուղերի ծայրերին։ Բնակվում է անտառներում, պտղատու այգիներում։ Սնվում է սերմերով։


== Տարածվածությունը Հայաստանում ==
Աշնան ամենավաղ վերադարձը Հայաստան՝ սեպտեմբերի վերջին, գարնան հետադարձը՝ մինչև ապրիլի 3-րդ տասնօրյակը։
Բնադրումը հնարավոր է Հայաստանի հյուսիսային անտառներում։ Փետրագունավորման գրավչությամբ, վարքի դրսևորման յուրօրինակությամբ և տնային պայմաններին արագ հարմարվելու շնորհիվ մեծ արժեք ունի որպես գերազարդիչ տեսակ։
Ալիղսնան

Ալիղսնան, գյուղ Արևմտյան Հայաստանում, Բիթլիսի վիլայեթի Մշո գավառում։


== Պատմություն ==
Ալիղսնանի բնակչությունը թուրքերի կողմից զանգվածաբար ոչնչացվել է 1915 թվականի Մեծ եղեռնի ժամանակ։ Փրկվածներն ապաստանել են տարբեր երկրներում։


== Բնակչություն ==
Մինչև 1915 թ.-ը գյուղը հայաբնակ էր։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մորգան շրջան (այլ կիրառումներ)

Մորգան շրջան, կարող է վերաբերել՝

Մորգան շրջան - ԱՄՆ Ալաբամա նահանգի շրջաններից մեկը
Մորգան շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Մորգան շրջան - ԱՄՆ Թենեսի նահանգի 95 վարչական միավորներից մեկը
Մորգան շրջան - ԱՄՆ Իլինոյս նահանգի 102 վարչական միավորներից մեկը
Մորգան շրջան - ԱՄՆ Ինդիանա նահանգի 92 վարչական միավորներից մեկը
Մորգան շրջան - ԱՄՆ Կենտուկի նահանգի 105 վարչական միավորներից մեկը
Մորգան շրջան - ԱՄՆ Կոլորադո նահանգի 64 վարչական միավորներից մեկը
Մորգան շրջան - ԱՄՆ Միսսուրի նահանգի 114 վարչական միավորներից մեկը
Մորգան շրջան - ԱՄՆ Յուտա նահանգի 29 վարչական միավորներից մեկը
Մորգան շրջան - ԱՄՆ Ջորջիա նահանգի 159 վարչական միավորներից մեկը
Այազյան

Այազյան, հայկական ազգանուն։


== Ազգանունը կրողներ ==
Սելինե Ավետի Այազյան (1907-1991), երգչուհի, լրագրող։


== Ծանոթագրություններ ==
Չիլի (այլ կիրառումներ)

Չիլի եզրը կարող է վերաբերել՝

Չիլի - պետության Հարավային Ամերիկայում, որը զբաղեցնում է երկար, նեղ օվկիանոսամերձ ցամաքի ժապավեն, Խաղաղ Օվկիանոսի ափին
Չիլի - կծու պղպեղի տեսակ
Չիլի - Չիլի պետության ազգային գինին
(4636) Չիլի - աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 13-ին Էրիկ Էլստի կողմից Լա Սիլյայում
Գրետխեն Ուիթմեր

Գրետխեն Ուիթմեր (անգլ.՝ Gretchen Esther Whitmer, օգոստոսի 23, 1971(1971-08-23), Լանսինգ), ամերիկացի իրավաբան և քաղաքական գործիչ։ Միչիգան նահանգի գործող նահանգապետ։


== Կենսագրություն ==
Միչիգանի պետական համալսարանում ստացել է արվեստի բակալավրի և իրավագիտության դոկտորի աստիճան։
Երկու ժամկետների ընթացքում եղել է Միչիգանի Ներկայացուցիչների պալատում (2001-2006), ինչպես նաև եղել է Միչիգանի սենատորը (2007-2014), 2011 թվականից նահանգի Սենատում զբաղեցրել է փոքրամասնության առաջնորդի պաշտոնը։ Ժամանակավորապես ստանձնել է Ինգեմ շրջանի դատախազի պարտականությունները (2016 թվականի հուլիս-դեկտեմբեր)։ 2010 թվականին առաջադրել է իր թեկնածությունը նահանգի գլխավոր դատախազի ընտրություններում, սակայն հանել է այն ընտանեկան հանգամանքներից ելնելով։
2018 թվականի նոյեմբերի 6-ի նահանգապետի ընտրություններում հաղթել է հանրապետականների թեկնածու Բիլ Շուտիին, թեև ստացել է ձայների մեծամասնությունը նահանգի 83 օկրուգներից միայն 17-ում։


== Անձնական կյանք ==
Ուիթմերն ապրում է Իսթ-Լենսինգ քաղաքում, 2011 թվականին ամուսնացել է տեղի ատամնաբույժ Մարկ Մելլորիի հետ։


== Ծանոթագրություններ ==


== Արտաքին հղումներ ==
«Gretchen Whitmer’s Biography» (անգլերեն)։ Vote Smart։ Վերցված է 2018-11-19 
«Gretchen Whitmer» (անգլերեն)։ ballotpedia.org։ Վերցված է 2018-11-19
Սերգեյ Ալիլուև

Սերգեյ Յակովլևիչ Ալիլուև (հոկտեմբերի 7, 1866(1866-10-07), Ռամոնյե, Աննինսկի շրջան, Voronezh Okrug, Central Black Earth Oblast, ՌԽՖՍՀ - հուլիսի 27, 1945(1945-07-27), Մոսկվա, ԽՍՀՄ), հեղափոխական գործիչ։
Ծնվել է 1866 թվականի հոկտեմբերի 7-ին։ Մինչև 1907 թվականը ակտիվ հեղափոխական աշխատանք է տարել Թիֆլիսում, Բաքվում, Մոսկվայում, Դոնի Ռոստովում։ 7 անգամ ձերբակալվել է, 2 անգամ աքսորվել։ 1907-1918 թվականներին աշխատել է Պետերբուրգում։ Ալիլուևի բնակարանը 1912-1917 թվականներին բոլշևիկների մշտական գաղտնատեղին էր։ Հուլիսյան օրերից (1917) հետո այդտեղ թաքնվել է Վլադիմիր Իլյայի Լենինը։ Ալիլուևը Հոկտեմբերյան հեղափոխության ակտիվ մասնակից էր։ Խորհրդային տարիներին ղեկավար աշխատանք է կատարել Մոսկվայում և Լենինգրադում։ Մահացել է հուլիսի 27-ին։  ԽՄԿԿ անդամ 1896 թվականից։


== Ծանոթագրություններ ==
Էնյուըլ օֆ Արմինիըն Լինգվիստիքս (Քլիվլենդ)

«Էնյուըլ օֆ Արմինիըն Լինգվիստիքս» (անգլ.՝ Annual of Armenian Linguistics, թարգմ․՝ «Հայկական լեզվաբանության ամենամյա»), հրատարակվում է 1979 թվականից, Քլիվլենդում՝ անգլերեն։
Խմբագիր՝ պրոֆեսոր Ջոն Գրեպպին։
Տպագրում է լեզվագիտական և հարակից ուսումնասիրությունների վերաբերյալ հոդվածներ։
Հենսոն շրջան (Հարավային Դակոտա)

Հենսոն շրջան (անգլ.՝ Hanson County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 1.127 կմ² է, բնակչությունը՝ 3.331 մարդ (2010 թ. տվյալներով)։ Շրջկենտրոնն է Ալեքսանդրիա բնակավայրը։ Կազմավորվել է 1873 թ.։
Կաստելնուովո դի Գարֆանյանա

Կաստելնուովո դի Գարֆանյանա (իտալերեն՝ Castelnuovo di Garfagnana), կոմունա Իտալիայի Տոսկանա մարզի Լուկայի գավառում։
Բնակչությունը կազմում է 6118 մարդ (2008 թվականի տվյալներով)։ Բնակչության խտությունը՝ 214 մարդ/կմ²։ Տարածքը՝ 29 կմ²։ Փոստային ինդեքս՝ 55032։ Հեռախոսային կոդ՝ 0583։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0584 64481
Գլխավոր կայք՝ http://www.comune.castelnuovo-di-garfagnana.lu.it/ Archived 2010-01-22 at the Wayback Machine.


== Արտաքին հղումներ ==
http://www.comune.castelnuovo-di-garfagnana.lu.it/t(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Շյոֆվեգ

Շյոֆվեգ (գերմ.՝ Schöfweg) կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 1301 մարդ (2010 թվականի դեկտեմբերի 31-ի տվյալներով)։ Զբաղեցնում է 15,90 կմ² տարածք։ Պաշտոնական կոդը՝ 09 2 72 145:
Կոմունան բաժանված է 3 գյուղական համայնքների։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
(2056) Նանսի

(2056) Նանսի (անգլ.՝ Nancy), աստերոիդ աստերոիդների հիմնական գոտում։ Հայտնաբերվել է 1909 թվականի հոկտեմբերի 15-ին Ջոզեֆ Հելֆրիչի կողմից Հայդելբերգում։
Միջին հեռավորությունը Արեգակից կազմում է 2,218014 ա. մ., առավելագույնը մոտենում է 1,9091 ա. մ. հեռավորության վրա և հեռանում 2,527 ա. մ.։ Արեգակի շուրջ մեկ ամբողջական պտույտ է կատարում 1206,55 երկրային օրվա ընթացքում, իր ուղեծրով շարժվելով միջինում 0,298372 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2056) Նանսի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
ԳԱԶ-51

ԳԱԶ 51 (ռուս.՝ ГАЗ-51), խորհրդային բեռնատար ավտոմեքենա։ Արտադրվել է հատկապես 1946-1975 թվականներին։ Տարողունակությունը 2,5 տոննա է, շարժիչը ունի 70 ձիաուժ հզորություն (52 կՎ)։ Կրկնօրինակները ստեղծվել են Լեհաստանում («Լյուբլին-51»), Հյուսիսային Կորեայում («Սունգրի-58») և Չինաստանում («Յուջին NJ-130»)։
Ժակլին Նովոգրաց

Ժակլին Նովոգրաց (անգլ.՝ Jacqueline Novogratz, մարտի 15, 1961(1961-03-15), ԱՄՆ), ամերիկացի կին ձեռնարկատեր, մենեջեր և գրող, սոցիալական ձեռնարկատիրության գաղափարներ իրականացնող Acumen Fund, Inc.-ի հիմնադիրը և ղեկավարը։ Նովոգրացը նաև մի քանի դիտորդական խորհրդի անդամ է։
Նովոգրացը ճանաչվել է Foreign Policy-ի 100 լավագույն գլոբալ մտածողների և The Daily Beast-ի 25 ամենախելացի մարդկանց թվում։


== Կենսագրություն ==
Ժակլին Նովոգրացը ծնվել է ԱՄՆ-ում, երեխաներից ամենամեծն է ընտանիքում։
Վիրջինիայի համալսարանում ուսումնասիրել է տնտեսագիտություն և միջազգային հարաբերություններ, ստացել է Սթենֆորդի համալսարանի MBA աստիճան։
Նովոգրացը սկսել է իր կարիերան Chase Manhattan Bank-ում՝ որպես միջազգային վարկային վերլուծաբան։
Երեք տարի անց նա լքել է բանկային գործունեությունը՝ որոշելով զբաղվել անհավասարության դեմ պայքարով։ Դա հանգեցրել է նրան աշխատել Աֆրիկայում՝ որպես Համաշխարհային բանկի և ՅՈՒՆԻՍԵՖ-ի խորհրդատու։
1980-ականների վերջին, որպես ՅՈՒՆԻՍԵՖ-ի խորհրդատու, Ռուանդայում օգնել է կազմակերպել առաջին միկրոֆինանսական կազմակերպությունը։
2000-ականների սկզբին Կիգալիում (Ռուանդա) առավոտյան վազքի ժամանակ Ժակլինը նկատել է մի տղայի, որը հագել էր կապույտ սվիտեր։ Այդ հագուստը նա նվիրել էր տղային տասը տարի առաջ՝ բարեգործական ակցիայի ժամանակ։ Բացի զեբրի հետ ճանաչելի նկարից սվիտերի վրա պահպանվել էր նաև նրա անունը։ Այս պատահական հանդիպումը Ժակլինին հանգեցրել է գրել «Երկնագույն սվիտեր. հարուստների և աղքատների միջև փոխկապակցված աշխարհում խզման հաղթահարում» (անգլ.՝ The Blue Sweater: Bridging the Gap Between Rich and Poor in an Interconnected World) գիրքը։ Այդ միջադեպը կանխորոշել է նաև նրա ողջ հետագա գործունեությունը՝ ուղղված ամբողջ աշխարհում աղքատության դեմ պայքարին։
Նովոգրացը հիմնադրել և ղեկավարել է Ռոքֆելլերի հիմնադրամի ծրագիրը, 2001 թվականի ապրիլի 1-ին հիմնադրել է «Acumen Fund, Inc.»-ը։
2010 թվականին Ժակլին Նովոգրացը ճանաչվել է Տարվա գործարար (անգլ.՝ 2010 Rensselaer Entrepreneur of the Year (EOY)) Acumen Fund-ում աշխատանքի համար։
2011 թվականի դեկտեմբերին Ժակլին Նովոգրացը և «Acumen Fund»-ը հրապարակվել են «Forbes»-ի շապիկին, որի թեման սոցիալական ձեռներեցությունն էր։


== Անձնական կյանք ==
Ժակլին Նովոգրացն ամուսնացած է TED ամենամյա կոնֆերանսների համակարգող Քրիս Անդերսոնի հետ։ Ունեն երեք դուստր՝ Ելիզավետան, Աննան և Զոյան (1986-2010)։
Նրա եղբայր Մայքլ Նովոգրացը «Fortress Investment Group»-ի ներդրումների կառավարման ընկերության նախագահն է։ Մյուս եղբայրը՝ Ռոբերտ Նովոգրացը, դիզայներ է։ 


== Ծանոթագրություններ ==
Զակրուժցի

Զակրուժցի (ուկրաիներեն՝ Закружці), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Զակրուժցի գյուղում բնակվում էր 184 մարդ։ Բնակավայրը զբաղեցնում է 0,595 կմ² տարածք։ Բնակչության խտությունը կազմում էր 309,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(5858) Բորովիցկա

(5858) Բորովիցկա (անգլ.՝ Borovitskia), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 28-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,314986 ա. մ., առավելագույնը մոտենում է 2,2093 ա. մ. հեռավորության վրա և հեռանում 2,4206 ա. մ.։ Արեգակի շուրջ մեկ ամբողջական պտույտ է կատարում 1286,53 երկրային օրվա ընթացքում, իր ուղեծրով շարժվելով միջինում 0,279822 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5858) Բորովիցկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1494) Սավո

(1494) Սավո (անգլ.՝ Savo), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 16-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,190222 ա. մ., առավելագույնը մոտենում է 1,9037 ա. մ. հեռավորության վրա և հեռանում 2,4768 ա. մ.։ Արեգակի շուրջ մեկ ամբողջական պտույտ է կատարում 1183,94 երկրային օրվա ընթացքում, իր ուղեծրով շարժվելով միջինում 0,304069 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1494) Սավո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միիսամաա (գյուղ, Կոհտլա շրջան)

Անվան այլ կիրառումների համար տե՛ս՝ ՄիիսամաաՄիիսամաա (էստ․՝ Mõisamaa), գյուղ Էստոնիայի Իդա-Վիրումաա նահանգի Կոհտլա շրջանում։
2011 թվականի տվյալներով գյուղում բնակվում էր 4 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալուստանտե (քաղաք)

Ալուստանտե (իսպ.՝ Alustante), քաղաք և մունիցիպալիտետ Իսպանիայում, գտնվում է Գվադալախարա շրջանի մեջ՝ Կաստիլիա և Լա Մանչ ինքնավար մարզերի կազմի մեջ։ Մունիցիպալիտետը գտնվում է Սենիորո դե Մոլինա Ալտո Տախո շրջանի մեջ։ Տարածքը կազմում է 93,59 կմ²։ Բնակչությունը 228 մարդ (ըստ 2010 թվականի)։


== Ալուստանտեի ժողովրդագրական զարգացում ==
1900 թվականին Ալուստանտեի բնակչությունը եղել է 1.187 բնակիչ։


== Արտաքին հղումներ ==
Պաշտոնական կայքը
Ալուստանտեի պատմությունը Archived 2008-02-25 at the Wayback Machine.
Arte en Alustante Archived 2008-02-25 at the Wayback Machine.
Ալուստանտեի բնություն Archived 2008-02-25 at the Wayback Machine.
Մշակութային ընկերակցություն
Casa Rural «El Pilar»
Apartamentos de turismo rural «La Tejera» Archived 2008-01-22 at the Wayback Machine.
Mapa


== Ծանոթագրություններ ==
Ռի Նիկոնովա

Ռի Նիկոնովա (ռուս.՝ Ры Ни́конова, իսկական անուն-ազգանունը՝ Աննա Տարշիս, ռուս.՝ Анна Александровна Таршис, հունիսի 25, 1942(1942-06-25), Եյսկ, Կրասնոդարի երկրամաս, ՌԽՖՍՀ, ԽՍՀՄ - մարտի 10, 2014(2014-03-10), Քիլ, Գերմանիա), ռուս բանաստեղծուհի, արձակագիր, նկարչուհի, արվեստի տեսաբան։ Զբաղվել է տեսողական, ձայնային պոեզիայով և մեյլ-արտով։


== Կենսագրություն ==
Ծնվել է 1942 թվականի հունիսի 25-ին Կրասնոդարի երկրամասի Եյսկ քաղաքում։ 1961 թվականին ավարտել է Ավարտել է Սվերդլովսկի Պ. Չայկովսկու անվան երաժշտական ուսումնարանի դաշնամուրի դասարանը։ 1965-1967 թվականներին սովորել է Լենինգրադի թատրոնի, երաժշտության և կինեմատոգրաֆիայի ինստիտուտում։ Մասնակցել է «Ուկտուսի դպրոց», «Տրանսֆուրիստներ» գրական-գեղարվեստական խմբավորումների գործունեությանը։
Հեղինակ է բանաստեղծական մի քանի տասնյակ ժողովածուների, մի շարք վեպերի, պիեսների, տեսական աշխատությունների («Գրականությունը և վակուումը», «Գրականությունը և մաթեմատիկան» և այլն)։ Զբաղվել է տեսողական և ձայնային պոեզիայով, «վակուումային» արվեստով, մեյլ-արտով։ Անդրեյ Բելիի անվան մրցանակի դափնեկիր է (Սերգեյ Սիգեյի հետ, 1998, «Հատուկ ծառայության համար» անվանակարգ)։
1998 թվականից ապրել է Գերմանիայի Քիլ քաղաքում, որտեղ էլ վաճանվել է 2014 թվականին.
Նրա ստեղծագործությունները Հրանտ Ալեքսանյանի թարգմանությամբ հայերեն տպագրվել են Ստեփանակերտում 2016 թվականին լույս տեսած «Ռուս մինիմալիստներ» անթոլոգիայում։


== Ծանոթագրություններ ==
Ազաս (Մրասուի վտակ)

Անվան այլ կիրառումների համար տե՛ս՝ Ազաս (այլ կիրառումներ)Ազաս  (ռուս.՝ Азас ), գետ Ռուսաստանում, հոսում է Կեմերովսկի շրջանում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բեզոբրազովո (գյուղ, Վյազեմսկի շրջան)

Բեզոբրազովո (ռուս.՝ Безобразово), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
DZIDZIO

«DZIDZIO» (ռուս.՝ Дзидзьо), ուկրանիական փոփ-խումբ, որը ստեղծվել է 2009 թվականին։ Հանդես է գալիս «կատակերգական հակագլամուրային փոփ» ժանրում։ Օգտագործում է ուկրաիներենի պոսանյան բարբառներ, սուրժիկ և հայհոյախոսական բառապաշար։


== Պատմություն ==
DZIDZIO խումբը ստեղծվել է 2009 թվականին Լվովի մարզի Նովոյվորովսկ քաղաքում՝ Անդրեյ Կուզմենկոյի աջակցությամբ։ Նրա կազմում գտնվում են Միխայլո Խոման (Ձիձիո) և Օլեգ Տուրկոն (Լեսիկ)։ Ավելի ուշ միացավ ևս մեկ մասնակից` Նազարի Գուկը (Յուլիկ)։ Այդ պահին Ձիձիոն համացանցում ժողովրդականություն է ձեռք բերել Մեյսոն խոճկորի՝ «խմբի գաղափարական ոգեշնչողի» մասին իր մենախոսությունների շնորհիվ։

DZIDZIO-ին առաջին հաջողությունը բերեց «Скрябин» խմբի «Старі фотографії» երգի կատարումը։ Խմբի հաջորդ հիթը «Ялта» երգն էր, որի բառերը և երաժշտությունը գրել է Անդրեյ Կուզմենկոն։ Խումբը մեծ ժողովրդականություն է ձեռք բերել համացանցում, նրանց ՎԿ-ի ֆան-ակումբն ունի ավելի քան 200 հազար հետևորդ։
2012 թվականի ամռանը տեղի ունեցավ «ХА-ХА-ХА» երգի պրեմիերան, իսկ հոկտեմբերին թողարկվեց համանուն ալբոմ։ 2013 թվականի գարնանը թողարկվեց նոր «Сусіди» երգը։ Մարտին թողարկվեց նաև խմբի կարաոկե սկավառակը DVD ֆորմատով։ 2013 թվականի մայիսի 18-ին տեղի ունեցավ DZIDZIO խմբի մենահամերգը «Արենա Լվով» մարզադաշտում, որին ներկա էր շուրջ 25 000 հանդիսատես։
2016 թվականին խումբը սկանդալով լքեց կիթառահար Օլեգ Տուրկոն։ Նրա տեղը զբաղեցրեց Օրեստ Գալիցկին (Լյամուր)։
2017 թվականին խմբի առաջնորդ Միխայլո Խոման նկարահանվել է «DZIDZIO կոնտրաբաս» (ռուս.՝ «DZIDZIO Контрабас»)կատակերգությունում։


== Հեռուստատեսություն ==
2019 - Մի քանի ծաղրերգություն
2019 - Պար աստղերի հետ


== Կազմ ==
Միխայլո «Ձիձիո» Խոմա (2009 - առ այսօր) - երգեցողություն, խմբի համահիմնադիր, տնօրեն
Օրեստ «Լյամուր» Գալիցկի (2016 - առ այսօր) - կիթառ և բեք վոկալ
Վլադիմիր «Ագրուս» Գուլյակ (2017 - առ այսօր) - ստեղնաշարային գործիքներ և բեք վոկալ
Սերգեյ «Ռաումբեբար» Գուլյակ (2017 - առ այսօր) - հարվածային գործիքներ և բեք վոկալ


=== Նախկին մասնակիցներ ===
Օլեգ «Լեսիկ» Տուրոկ (2009-2016) - կիթառ, բեք վոկալ, խմբի համահիմնադիր
Նազարի «Յուլիկ» Գուկ (2012-2017) - ստեղնաշարային գործիքներ և բեք վոկալ


== Սկավառակագրություն ==


=== Ալբոմներ ===
2018 — «DZIDZIO SUPER-PUPER»2014 — «DZIDZIO Хіти»2012 — «ХА-ХА-ХА»


=== Սինգլներ ===


== Ծանոթագրություններ ==


== Արտաքին հղումներ ==
Պաշտոնական կայք
Ունտերամերգաու

Ունտերամերգաու (գերմ.՝ Unterammergau), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 1466 մարդ (ըստ 2010 թվականի դեկտեմբերի 31-ի)։ Տարածքը կազմում է 29,90 կմ²։ Պաշտոնական կոդ՝ 09 1 80 135։


== Ծանոթագրություններ ==


== Արտաքին հղումներ ==
Պաշտոնական կայք
102 (թիվ)

102 (հարյուր երկու), բնական թիվ, որը գտնվում է 101-ի և 103-ի միջև։


== Մաթեմատիկայում ==
102-ի թվանշանների գումարը հավասար է 3-ի
102-ի թվանշանների արտադրյալը հավասար է 0-ի
102-ը զույգ եռանիշ թիվ է
102-ի քառակուսին հավասար է 10 404-ի
102-ը հարշադի թիվ է


== Գիտության մեջ ==
Նոբելիումի ատոմային համարը


== Այլ ոլորտներում ==
102 թ.; մ.թ.ա. 102 թ.
Տարվա 102-րդ օրը ապրիլի 12-ն է (նահանջ տարիներին՝ ապրիլի 11-ը)
ASCII-ում «f» նշանի կոդը
102 դալմատիններ - կինոնկար երեխաների համար
102 - ոստիկնության ահազանգման հեռախոսահամարը Հայաստանում, Ուկրաինայում և Բելառուսիայում
Էմմա Աքուլյան

Էմմա Խաչիկի Աքուլյան (Միրզոյան, մարտի 16, 1929(1929-03-16), Թիֆլիս, ԽՍՀՄ), հայ լուսանկարիչ։


== Կենսագրություն ==
Էմմա Աքուլյանը ծնվել է 1929 թվականի մարտի 16-ին, Թիֆլիսում։ Հետագայում տեղափոխվել է Կալինինի մարզի Ժարկովսկ ավան։ Որպես լուսանկարիչ մասնագիտացել է ընտանեկան միջավայրում. լուսանկարչություն սովորել է սկեսուրից, որի հետ համատեղ աշխատել են։ 1965 թվականին Էմմա Աքուլյանն ավարտել է Կալինինի մարզի կենցաղսպասարկման ուսումնական կոմբինատի դասընթացը՝ ստանալով տաղավարի և բնական նկարահանման լուսանկարչի որակավորում և զբաղվել ինքնուրույն գործնեությամբ՝ լուսանկարել, կատարել ռետուշի և տպագրական աշխատանքներ։ Մինչև 1968 թվականը աշխատել է Ժարկովսկում։ 1969 թվականին հաստատվել է Կիրովականում, որտեղ Լագեր թաղամասում բացել է համանուն լուսանկարչական տաղավարը, որը գործել է մինչև 1977 թվական, երբ Աքուլյանը ավարտել է լուսանկարչական գործունեությունը։
Լուսանկարչության բնագավառում է աշխատել նաև Աքուլյանի եղբայրը` Լյովան, ով վարպետացել է լուսանկարչության մեջ աշխատակցել քրոջը որպես ռետուշոր։


== Գրականություն ==
Քոչար, Վահան։ Հայ լուսանկարիչներ, հեղինակային հրատարակություն, 2007, էջ 255։


== Ծանոթագրություններ ==
1866

1866 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1866 թվականն է, 
XIX դարի 66-րդ տարին։


== Դեպքեր ==
Հյուսիսգերմանական միության ստեղծում
Ավստրո-պրուսական պատերազմ
Գայանյան օրիորդաց ուսումնարանի հիմնում (Երևան)


== Ծնունդներ ==
Հունվարի 13 - Գասպար Մալլարյան, գրականագետ, թարգմանիչ, բանաստեղծ, մանկավարժ
Հակոբ Տաշյան, անվանի հայագետ, Մխիթարյանների Վիեննայի դպրոցի ականավոր գործիչներից։
Կարապետ Տեր-Մկրտչյան, հայ պատմաբան, բանասեր, եկեղեցական գործի
Հուլիսի 5 - Գևորգ Դ Կոնստանդնուպոլսեցի (Քերեստեճյան), Ամենայն Հայոց կաթողիկոս 1866 թ.-ից։ Հաջորդել է Մատթեոս Ա Կոստանդնուպոլսեցուն։
Սեպտեմբերի 23 - Ալեքսեյ Սևերցով, խորհրդային կենսաբան, կենդանիների էվոլյուցիոն մորֆոլոգիայի հիմնադիրը
Էրիկ Սատի, ֆրանսիացի կոմպոզիտոր
Թոմաս Մորգան, ամերիկացի կենսաբան, գենետիկայի հիմնադիրներից, ԱՄՆ-ի ազգային ԳԱ պրեզիդենտ (1927-1931 թթ.)
Վրթանես Փափազյան, հայ մտավորական, գրող, հասարակական-քաղաքական-մշակութային գործիչ, գրաքննադատ, խմբագիր, գրականության պատմաբան, ուսուցիչ և թարգմանիչ
Հունվար 4 - Ավետիս Ահարոնյան, հայ գրող (վ. 1949)
Ապրիլ 13 - Վրթանես Փափազյան, գրող և հրապարակախոս (վ. 1920)
Հոկտեմբեր 1 - Արշակ Ֆեթվաճյան, հայ նկարիչ (վ. 1947)
Մայիսի 29 - Հակոբ Հակոբյան, հայ բանաստեղծ (վ. 1935)


== Մահեր ==
Մարտ 31 - Միքայել Նալբանդյան, հեղափոխական-դեմոկրատ (ծ. 1829 թ.)
Արսեն Բագրատունի - գրող, Մխիթարյան միաբանությունից (ծ. 1790 թ.)
Ջիվան Միրզոյան

Ջիվան Միրզոյան (1949 դեկտեմբերի 2, Երևան), հայ քանդակագործ, նկարիչ։


== Կենսագրություն ==
1970-1976 թթ. սովորել է Լենինգրադի Ռեպինի անվան գեղարվեստի ակադեմիայում։ Այնուհետև ընդունվել է նույն ակադեմիայի քանդակագործության ֆակուլտետը (քանդակագործ, ԽՍՀՄ գլխավոր մրցանակի դափնեկիր Մ. Կ. Անիկուշինի հովանու ներքո)։
1984 թվականին Միրզոյանը մասնակցել է Կալինին քաղաքում գտնվող Երեխաների պալատի շենքի վերանորոգման աշխատանքներին, 1986-1987 թթ.՝ Կույբիշև քաղաքի Սպորտի պալատի շենքի վերնամասի վերանորոգման աշխատանքներին։ 1992 թվականին Միրզոյանի ձևավորմամբ կառուցվել է «Ֆաբրիկա Սվետլանայի» կավապատ լողավազանը։
2000 թվականին Միրզոյանը տեղափոխվում է Վալենսիա։ Նույն թվականին՝ որպես որպես քանդակագործ-ռեստավրատոր, մասնակցում է քաղաքի գերեզմանատան վերականգնողական աշխատանքներին։ 2001 թվականին մասնակցում է Սեգորբեի եկեղեցու վերականգնողական, այնուհետև՝ Ալիկանտեի ֆայաներից մեկի տոնակատարության նախապատրաստողական աշխատանքներին։ 2004-2005 թթ. Միրզոյանը մասնակցել է Վալենսիայի «Action Park Multimedia»-ում իրականացվող աշխատանքներին։ 2006 թվականին Միրզոյանը ներգրավվում է Արարատ Հայկական Միության շարքերը, մասնակցում միության կազմակերպչական աշխատանքներին։
2010 թվականին Իսպանիայի Վալենսիա քաղաքի Միսլատա բնակավայրի Garden of Sendra այգում տեղադրվել է Հայոց ցեղասպանության զոհերի հիշատակին նվիրված Միրզոյանի կերտած խաչքարը։

Միրզոյանի ստեղծագործություններից գտնվում են Հայաստանի ազգային պատկերասրահում, Սանկտ Պետերբուրգի ուսումնական կենտրոններում, «Սուսերամարտիկը» քանդակը գտնվում է Սոչիի Արվեստի Թանգարանում, Գրիգորի Զորոբայի կիսանդրին՝ Երևանում, Սանկտ Պետերբուրգի Զինված Ուժերի թանգարանում է պահպանվում Երկրորդ Համաշխարհային պատերազմի մասնակից կապիտան Մ. Մ. Կազանսկու կիսանդրին։ 1990-1991 թթ. Միրզոյանի ստեղծած կտավները զարդարում են Սանկտ Պետերբուրգի համալսարանի պատերը։ Սանկտ Պետերբուրգի մանկական դպրոցի և մշակույթի տանն են գտնվում գրող Ալեքսանդր Բլոկի և տիեզիրագնաց Յուրի Գագարինի կիսանդրիները։


== Անհատական ցուցահանդեսներ ==
Սանկտ Պետերբուրգ, 1978
Մոսկվայի միջազգային ցուցահանդես, 1982
«Լենինգրադի շրջափակումը» ցուցահանդես, «Սով» ստեղծագործություն, 1985
Ալկոբենդասի (Մադրիդ) «Անաբել Սեգուրա» քաղաքացիական կենտրոն, 1999 (այստեղ է գտնում Անաբել Սեգուրային նվիրված աշխատանքը)
Ատենեո Մերկանտիլ կենտրոն, 2000
Միսլատայի մշակույթի տուն, Իսպանիա, (2008, դեկտեմբերի 22 - 2009, հունվարի 23։ Ցուցահանդեսում ներկայացվում են արվեստագետի 30 կտավներ և 4 քանդակներ)
Վալենսիայի Միսլատա բնակավայրի Մշակութային կենտրոն, 2012


== Ծանոթագրություններ ==
Աստերոիդների ցանկ (110501-110600)

Աստերոիդների ցանկ (110401-110500)  • Աստերոիդների ցանկ  • Աստերոիդների ցանկ (110601-110700)
 Աստերոիդների ցանկ (110401-110500)  • Աստերոիդների ցանկ  • Աստերոիդների ցանկ (110601-110700)
Պլոտկի (գյուղ, Սիչովսկի շրջան)

Անվան այլ կիրառումների համար տե՛ս՝ ՊլոտկիՊլոտկի (ռուս.՝ Плотки), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)